Main khala mein paida hui thi.
Main ne kabhi sooraj ki kiran ko apnay chehray par mehsoos nahin kiya,
aur naa hi kabhi hawa se saans li hai,
ya phir paani mein tayrna seekha,
hum mein se kisi ne nahin kiya.
Teen naslon se,
Ark ne koshish ki hai bachi kuchi insaani jaan ko zinda rakhnay ki.
Lekin ab humara ghar khud mar raha hai,
aur hum hi, aakhri umeed hain insani makhlooq ko bachanay ke liye.
100 qaidiyon ko bheja gaya hai
zameen par aik zaroori mission pe.
Hum sab yahan iss liye hain kyun ke humnay qanoon ki khilaaf warzi ki hai.
Zameen pe koi qanoon nahin hai.
Humain bas zinda rehna hota hai.
Lekin humara imtehaan liya jayega,
iss duniya se,
aur iske khufiya raaz se jo isnay chupaye hain,
aur sabse zyada, aik dusray ka imtehaan lengay.
Ab tak The 100 mein
Inn bachon ko aur waqt chahiye.
Humare paas ziyada waqt nahin hai.
Engineering ko 6 maheenay chahiye life support ko theek karne ke liye,
aur hum 4 maheenon mein oxygen kho dengay.
Chaahay kuch bhi hojaye, tum uss pod ko launch kar dena.
Jis lamhay tumhein woh bachay milain, toh wapas radio par aana,
300 mazloom log maaray jayengay agar tumnay aisa nahin kiya.
Sir... aik pod launch hua hai.
Subah honay wali hai.
Humain chalna chahiye.
Iss tarha saaray din bistar mein nahin reh saktay.
Ya phir hum waqai din bhar bistar mein reh saktay hain
Finn...
Tum jantay ho, ke kal raat ko
mujhay bas kisi ki zaroorat nahin.
Mujhay tumhari zaroorat thi.
Main chahti thi ke woh tum hi ho.
Tum samajhtay ho na yeh?
Bilkul.
Aur mujhay shayad tumhein bata dena chahiye,
kal raat mere liye, tumhein paanay ke liye nahin thi.
Mujhay toh bas duniya mein aa kar pehli baar sona tha.
Tum bas saamnay thi.
Bas theek hi lag rahi thi.
Manhoos.
Qaidi. Cell se bilkul duur ho jao.
Kiya tumhein Raven ki koi khabar mili?
Humain zara akelay chor do, Sergeant.
Sir.
Kiya Raven wahan se nikal chuki hai?
Maholiyati numbers?
Aaj subah ke hain.
Oxygen 16 feesad kum hua hai,
CO2 aur methane ab aur khatray ki janib barh rahay hain.
Humari projections se toh maloom para tha ke aisi haalat
aglay 3 maheenon tak nahin hogi.
Aap ke shohar ki projections ghalat theen.
Council ne tumhari work release ki guzarish manzoor kar li hai.
Medical bilkul hairaan hai.
Chakar aana, thakaan, nazar ke masaail.
Yeh pulmonary zehrilapan hai.
Main jaanti hun woh kaisa mehsoos kartay hongay.
Qaidiyon ka khana kal raat se aadhi hawa par chal raha hai.
Nahin.
Main apnay hissay se zyada nahin lungi.
Agar humnay apni pasand ke logon ko O2 dena shuru kiya,
toh iskay baad humein chunao karna parega
ke kon jiyega aur kon marega.
Abby...
council ne Kane ka abaadi
kum karnay wala mansooba manzoor kar liya 3 ghantay pehlay
Tumnay mere baghair hi vote de diya.
Humnay bas hukum ki taameel ki hai.
Issay koi farq nahin parnay wala tha.
Unki manzoori mein shumaaliat zyada thi.
Hum baara ghanton mein shuru karengay.
Kitnay?
320 logon ko yahan se mehsool kar diya jayega.
Nahin, qatal, Thelonious.
320 logon ko qatal kar diya jayega.
Humain intezar karna hoga Raven ka taakay woh aa kar bataye.
Zara inn numbers ko dekho.
Jitnay ghantay guzartay jayengay, utnay zyada log khatray mein parengay.
Usnay apni jaan daao par lagaadi unn logon ke liye.
Nahin, tumnay uski jaan daao par lagayi.
Jab tumnay usay yaqeen dilaya ke
aik larkay se pyaar karnay ka matlab hai
apni zindagi aik 100 saal puranay tin ke dabbay
kay rehm-o-karam par chhorna.
Aur yahi yaqeen uski maut ka baa'is hoga.
Aik aur bachay ki maut, bilkul baaki bachon ki tarha,
humare apnay bachay ki tarha.
Yeh lo.
Log takleef mein hain.
Tum madad kar sakti ho.
Raven zameen tak pohonch jayegi. Main jaanti hun.
Umeed hai woh jaldi aajaye.
Acha.
RCS valve...
Khula hai.
RCS zor ka dabaao...
sahi.
Attitude...
theek.
Hararat ki shield...
sahi.
Acha.
Bas mujhay tabah mat karna.
Yahan kitni khamoshi hai.
Aray, tumhein yeh shirt kahan se mili?
Waisay...
Uss bunker mein art supplies ke ilawa bhi kaafi cheezain hain, Finn.
Humain ishtaraak se istemaal karna chahiye.
Agar hum yeh samaan le gaye,
toh unhein pata chal jayega ke humein aik jaga mil gayi hai
aur hum jahan bhi agli baar jayengay
toh koi na koi Murphy ban kar pagal hi hojayega
Haan.
Main bhi yahi chahta tha, ke woh tum hi ho.
Finn. Dekho.
Aik tootta hua taara.
Tumhein koi maangna chahiye.
Kyun?
Bohat arsay pehlay log aisa hi kuch kartay thay.
Main ne iskay baaray mein parha hai.
Lekin yeh bas aik pathar hai uppar fizaa mein.
Ussay tumhari koi khuahish kyun poori hojayegi?
Acha theek hai...
romanvi qaatil.
Finn, yeh koi tootta taara nahin hai.
Dekho issay.
Bellamy! Idhar baahir aao!
Udhar!
Woh humari madad ke liye aa rahay hain.
Ab hum iss zameen ko dikha dengay.
Haan!
Please mujhay batao ke woh shampoo le kar aye hain.
Humein camp tak rukna chahiye.
Kuch saman rakh lete hain. Hathiyar.
Unhon ne kuch neechay ke liye bheja hai?
Woh dropship ke liye bohat choti hai.
Mujhay lagta hai cargo pod hai.
Nahin. Mujhay nahin lagta ke woh kuch nabaligh mujrimon ko hathiyar dengay.
Yeh shayad khanay ki cheezain hongi,
tibbi samaan.
Usmein radio toh hoga na.
Hum Ark se raabta kar saktay hain.
Woh tab agar radio landing mein tabah na hojaye.
Hum ab yahan par akelay nahin hain.
Yeh toh achi baat hai.
Haan, lekin Wells ke liye nahin.
Ya Charlotte ya Atom ke liye.
Kisi ko bhi andaza nahin tha ke hum log bachengay.
Lekin hum bach gaye.
Tumhein aik minute iss baat ka shukar karna chahiye.
Acha. Aik minute ho gaya.
Acha toh, agar yeh ridge se aya hai, toh shayad yeh jheel se qareeb hoga.
Humein chalna chahiye. Sab tayar hain.
Koi kaheen nahin jayega.
Andhere mein toh bilkul nahin. Yeh mehfooz nahin hoga.
Hum roshni mein nikal jayengay. Sab ko bata dou.
Har kisi ne 100 meel se isay neechay aatay huay dekha hai.
Agar zameeni log uss tak pehlay pohanch gaye toh?
Bell, humein abhi jana chahiye.
Main ne kaha na subah tak intezar kartay hain.
Neela tikon.
Narangi chakor.
Peela tikon.
Hara daira.
Thora pichka hua hai.
Yeh aik oval hai.
Shukriya, abu. Main bhul gayi thi,
yeh kiski aankhon ka imtehaan hai?
Acha, Reese.
Ab dusri aankh.
Kuch nahin. Sab kuch bas kaala hai.
Acha. Mujhay batana agar kuch bhi nazar aye.
Kiya aap kar rahi ho?
Haan ab khatam ho gaya.
Aap baahir intezaar karogi jab tak main aap ke abu se baat kar lun?
Miss Lucy ke paas ja kar ruko.
Aray, ruko.
Koi baat nahin.
Mujhay tumhari ankhain saaf karne do. Pata nahin kaisay dekhti ho tum.
Nahin dekh sakti. Isiliye main yahan hun.
Fikar mat karo... aankhon ka ghoomna
aur yeh bartao zyada dair tak nahin rahega.
Das, pandrah saal, shayad.
Yeh bas naatak kar rahi hai. Isay dar lag raha hai.
Yeh pehlay se theek nahin ho raha.
Iski tabiyat aur kharab hoti ja rahi hai
pichlay kuch dinon se.
Hawa kabhi bhi itni buri nahin thi.
Woh issay theek kar dengay na?
Humesha ki tarha?
Main umeed karti hun.
Suno. Woh aik 9 saal ki bachi hai.
Woh aisi jaga par aik andhi ban kar kaisay guzaregi apni zindagi?
Usmein bohat himmat hai.
Lekin ussay aisa nahin karna chahiye abhi.
Hello. Tum theek ho?
Main ne abhi aik choti larki ko dekha jisko optic nerve damage hua hai
kyun ke usmein chronic oxygen ki kami hai.
Woh apni nazar kho rahi hai aur main uske liye kuch nahin kar sakti,
toh, nahin, kuch bhi bilkul theek nahin hai.
Tum jitna kar sakti ho utna kar rahi ho.
Tum radio ko kyun nahin sun rahay ho?
Raven ko sunnay ke liye?
Waisay, kiya tumnay baahir dekha hai? Hum phans chukay hain.
Uss par abhi tak automatic hail ki tarseel ho rahi hai.
Main medical dekh lungi
aur tum ja kar radio suno.
Zameen par raabta karna hi aik
waahid tareeqa hai inn logon ko bachanay ke liye.
Pod one, pod one, yeh hai Ark station medical.
Agar aap ko awaaz aa rahi hai, toh jawaab dain.
Pod one, pod one, yeh hai Ark station medical.
Agar aap ko awaaz aa rahi hai, toh jawaab dain.
Pod one, pod one, yeh hai Ark station medical.
Agar aap ko awaaz aa...
Lagta hai sab jaag rahay hain.
Kiya tum sab ne woh dekha?
Tumhein pata hai na woh ark se aya tha? Wahin se aya hoga.
Apna samaan lo. Chalo pata kar ke aayen.
Bellamy ne kaha ke hum subah tak ka intezar karain.
Woh hai kahan?
Manhoos, kiya tumhein darwaza khatkhatana nahin aata?
Aray waah, muft ka tamasha ho raha hai.
Kiya kisi ko dekhnay mein dilchaspi hai?
Kahan hai Bellamy?
Woh toh kaafi pehlay nikal gaya tha.
Saman bhi ghayab hai.
Usnay sab ko ruknay ke liye kaha tha.
Jo bhi cheez uske andar hai, usko woh chahiye.
Humain ussay pehlay wahan pohanchna hoga.
Meherbaani ki koi baat nahin.
Ismein tumhari koi ghalti nahin, Clarke.
Mujhay maaloom hona chahiye tha ke woh radio ke liye jayega.
Humein aisi baat ka andaza bhi kaisay ho sakta hai?
Kyunke jis waqt se hum yahan per aaye hain usnay bharpoor
koshish ki hai ke ark ko pata na chalay ke hum sab zinda hain.
Iska matlub yeh toh nahin ke tum paishangoyi karlo ke
log aagay kiya karnay walay hain.
Mujhay darasal karna hi yahi chahiye.
Main ne sab bigaar diya.
Main ne apni hi tawajja kho di.
Bellamy!
Kar kiya rahay ho tum?
Wapas jao camp. Yeh jaga mehfooz nahin.
Tumnay sab se jhoot bola. Mujhsay jhoot bola.
Tumhein bas woh chahiye jo uss pod mein hai...
Bas ghar jao!
Tumhein humesha bara bhai bannay ka shauq tha, haina?
Khair ab bataun kiya? Mazaak toh mera hi bana.
Tum aik khudgharz insan ho.
Main ne yeh tumhare liye kiya, tumhein bachanay ke liye.
Agar ark ko pata chala ke hum zinda hain,
toh woh yahan aa jayengay.
Aur jab woh ayengay...
Toh main mar jaunga.
Kiya kar diya tumnay?
Main ne usay maar diya.
Main ne Jaha ko maara.
Kiya?
Mujhay pata chala ke woh tumhein duniya mein bhej rahay hain.
Main tumhein akelay kaisay janay deta.
Koi mere paas aik sauda le kar aaya...
Aisa karo. Usay maar do, aur phir woh mujhay dropship mein bhej dengay.
Aur main ne aisa hi kiya.
Tumnay chancellor ko maar diya?
Usnay humari maa ko baha diya.
Usnay tumhein qaid kiya tha.
Woh issi ke qaabil tha.
Main ne tumhein aisa karne ko nahin kaha.
Sahi kaha.
Yeh mera faisla tha. Iska zimma main hi lunga.
Jo bhi unhon ne bheja hai, main ussay sambhaal lunga.
Main ne aisi kisi cheez ki khuahish nahin ki thi.
Raat ke 7.30 baje,
section 17 tak janay walay darwazay aur rozan band kar diye jayengay
Aisa dikhaya jayega jaisay woh aag ki intezaamiya ki ghalti thi.
Toh woh aik haadsay ki tarha lagega.
Yeh katoti kay baad
logon mein aman barqaraar rakhne keliye zaroori hai.
Section 17 ke saaray rihaishi neend ki haalat mein hongay.
Council ne pehlay se manzoori ka paigham jaari kar diya hai
jissay chancellor ko poori ijazat hogi
ke woh abaadi ka khaatma kar sakain.
Aik sonay wali gas hawa ke zariye phaila di jayegi.
Aur apkay hukum par, section 17 ki oxygen ki miqdaar
band kardi jayegi.
Issay bilkul bhi dard nahin hoga.
Dastavaiz pe aap ki dastakhat chahiye.
Tumhein zaroor dunga...
lekin aik naimul badal ke sath.
Oxygen band karne ka hukum tum dou gay.
Mere paas yeh iqtidar nahin.
Chancellor honay ke naatay kar saktay ho.
Aaj raat, main section 17 mein rahunga
hall ki murammat ka moaina karunga,
aur jab woh darwazay unn logon par band hongay,
toh jo unki qismat hogi woh meri bhi hogi.
Tumhari qismat.
Aisa mat karo.
Main ne faisla kar liya hai.
Main tumhein buray haalaat mein chor kar ja raha hun, Marcus,
leikn tum...
Tumhare paas itni himmat hai jo kisi ke jazbaat se badalti nahin.
Aur yahan par zinda rehnay ke liye aisi hi cheez ki zarurat paregi.
Pod one, pod one, yeh hai ark station medical.
Agar aap ko awaz aa rahi hai, toh jawab dain.
Pod one, pod one, yeh hai ark station medical.
Agar aap ko awaz aa rahi hai, toh jawab dain.
Pod one, pod one, yeh hai ark station medical.
Agar aap ko awaz aa rahi hai, toh jawab dain.
Kiya humein alag ho kar jana chahiye?
Haan. Tum uss taraf jao.
-Main neechay dekhta hun. -Acha.
Taubah. Yeh theek nahin hai.
Uff mere khuda.
Hello.
Main pohanch gayi?
Main ne tasawwur kiya tha ke iss tarha mehak aayegi.
Kiya yeh baarish hai?
Ghar mein khush amdeed.
Raven!
Finn!
Main jaanti thi ke tum zinda hogay.
Tumhara khoon beh raha hai.
Mujhay parwah nahin.
Tum yahan kaisay aayi?
Tumhein woh kabaar ki cheezain yaad hain,
jo K deck mein thi?
Tumnay yeh uss kabaar se banaya hai?
Main ne usay hi wapas se banaya hai.
Please. Itna mushkil nahin tha.
Mujhay bas kuch purzon ki zaroorat thi aur thoray se pyaar ki.
Tum pagal ho.
Main tumhare liye issay bhi zyada aur baddtar kaam kar sakti hun.
Jaisay tum mere liye kartay.
Idhar ao, baitho. Idhar baitho.
Main tumhare liye kuch laata hun.
Mujhay maaf karo.
Iskay baaray mein baat nahin kartay.
Hum najanay kab se aik dusray ko jantay hain.
Humein iskay baray mein baat karnay ki zaroorat nahin.
Usay apnay zakham par dabao daalna hoga.
Shukriya.
Yeh hai Clarke. Yeh bhi dropship mein thi.
Clarke?
Yeh sab tumhari ami ki badolat hai.
Meri ami?
Yeh sab unhi ki tarqeeb thi.
Hum yahan saath aanay walay thay.
Agar hum intezaar kartay... uff mere khuda.
Hum intezar nahin kar paye kyunke council vote kar raha tha
ke hawa bachanay ke liye 300 logon ko marna chahiye.
-Kab? -Aaj.
Humein unhein batana hoga ke tum zinda ho.
Lekin radio ghayab hogaya hai.
Yahan aanay ke baad woh gir gaya hoga.
Mujhay ussay A-strut ke saath baandhna chahiye tha. Bewaqoof!
Nahin, nahin, yeh meri ghalti hai.
Humsay pehlay yahan koi aaya tha.
Humein ussay dhundhna hoga.
Kaho ke yeh sach nahin hai.
Aaj yahan aisi cheezain ho rahi hain jo
jo kaash sach nahin hoti.
Zyada taqreer karnay ki zaroorat nahin.
Tum jaantay ho main kiya bol rahi hun.
Tum shaamil hogay section 17 mein.
Main kaisay kisi se qurbani dene ka bolun
jab ke main khud uske liye raazi nahin hun?
Toh, tum sukoon se mar jao gay
aur baaki insaani jaan ko Kane ke hawaalay kar dogay?
Chancellor Kane?
Han. Woh wahi karengay phir jo unka ji chahay ga.
Thelonious, yeh sab bohat taizi se ho raha hai.
Hum jitna intezar kar saktay thay utna kar liya.
Hum ab bhi aisa kuch kar saktay hain jissay humein thora waqt mil jaye.
Humein sochna chahiye ke
agar aik algae bloom kardain hawa mein
toh oxygen ki pedawar barh jayegi.
Tumnay saari parhayi kar li hai.
Ussay paani ki farahmi aalooda ho jayegi
Hum logon ko coma mein rakh saktay hain
taakay unki ghiza kum kar sakain.
Hum tamam imkanat ki jaanch kar chukay hain.
Sirf yahi aik sahi tareeqa hai.
Nahin, bas yeh nahin ho sakta.
Jo sahi hai main wahi kar raha hun.
Tum bhaag rahay ho.
Tumhein lagta hai jo tum kar rahay ho woh theek hai
lekin tum aik buzdil ho.
Tum yeh baat kaisay samjhao gay Wells ko?
Kaisay bataogay apnay baitay ko
ke tumnay logon ko marnay diya
baghair apnay hissay mein aanay wali taaqat ka bharpoor istemaal kiye
unko bachanay ke liye?
Ark ke logon. Mera naam hai Jake Griffin.
Main senior maholyalti engineer
aur deputy resource afsar hun.
Aaj, main aap se aap ke mustaqbil ke baaray mein baat karunga.
Kahan hai woh?
Aray, shehzadi. Tum jangalon mein kaisay chal rahi ho?
Woh tayyar baithay hain
300 logon ko maarnay ke liye
woh bhi oxygen bachanay keliye.
Aur main tumhein yaqeen se bata sakti hun
ke uss mein council members nahin hongay.
Usmein aam log hongay. Tumhare log.
Bellamy. Kahan hai radio?
Mujhay nahin pata tum kiya bol rahay ho.
Bellamy Blake? Woh tumhein har jaga talaash kar rahay hain.
Chup karo.
Isko talash kyun kar rahay hain?
Usnay chancellor Jaha ko maar diya.
Issiliye tumnay wristbands le liye thay.
Tum chahtay thay sabko lagay ke hum mar chukay hain.
Aur woh sab hum jo chahain woh karegay waali baatain?
Tumhein bas apnay aap ko bachanay ki fiqar hai.
Aray! Shooter! Kahan hai mera radio?
-Hato mere raastay se. -Kahan hai woh?
Mujhay tumhein tab hi maar dena chahiye tha jab mere paas mauqa tha.
Acha? Khair, main ab yahan hun.
Kahan hai mera radio?
Acha, bas kar dou.
Jaha ko marna chahiye tha. Tum sab yeh baat jaantay ho.
Haan, usay main bhi pasand nahin karti..
Lekin woh mara nahin.
Kiya?
Tumhara nishana bohat bura hai.
Bellamy, tum jantay ho na iska kiya matlub hai?
Tum koi qaatil nahin ho.
Tumnay humesha wahi kiya jo tum kar saktay thay
apni behen ki hifazat ke liye.
Tum woh shakhs ho.
Aur ab tum yeh dobara kar saktay ho,
unn 300 logon ko bacha kar.
Kahan hai radio?
Ab dair ho chuki hai.
Ark ke logon,
aaj mujhay aap se baat karni hai humare mustaqbil ke baaray mein.
Jo baat mein aap ko bataunga woh waqai sangeen hai.
Sir, kiya aap ne network dekha?
Nahin.
Ark mar rahi hai. Yeh khala mein para shehar
jo ab tak humari panah gaah thi.
Yeh har jaga chal raha hai.
Tech isay band karne ki koshish kar raha hai.
Humein usay kabhi cell se nikaalna hi nahin chahiye tha.
Waqt beeta ja raha hai.
Aur hum iss sacchai ko chupa nahin saktay,
lekin humnay apni zindagiyan waqf kardi hain
iss koshish mein ke insaani jaan ko aisi qismat na milay.
Ab, jitna bhi waqt rehta hai,
usmein humein aik ho kar
iss mushkil ka datt kar muqabla karna hai.
Mujhay yaqeen hai issay hum sab ki acchai ubhar ke niklay gi...
Humari himmat, humari insaaniyat, humara eeman...
Taakay hum aik hosakay iss bay aitebaari ke waqt mein.
Mere shohar ko maar diya gaya jab unhon ne humein aagah karne ki koshish ki.
Baarah ghanton mein, 320 logon ki qurbaani di jayegi
taakay oxygen ki farahmi bach sakay, agar ab bhi humnay kuch nahin kiya toh.
Dr. Abigail Griffin, foran kholain yeh darwaza.
Mustaqbil ka haq sirf chancellor ya council ka nahin hai.
Iskay haqdar hum sab hain.
Mujhay tumhein uskay baaray mein batana chahiye tha.
Koi baat nahin.
Mujhay nahin pata tha main phir ussay milunga.
Lekin tum apna wristband nahin utaar rahay thay.
Tumhare paas umeed thi. Koi baat nahin, main samajh gayi.
Main paas thi, aur munasib tareeqay se pyaari bhi thi,
aur ab yeh khatam ho chuka hai.
Aray, mujhay mil gaya.
Kiya tum isay theek kar sakti ho?
Shayad. Lekin adha din lag jayega
takay main purzon ko sukha kar
dekh sakun jo bhi kharabi hui hai.
Main ne kaha tha na dair hogayi hai.
Kiya tumhein andaza bhi hai tumnay jo kiya hai?
Kiya tumhein kisi ki parwah hai?
Tumnay mujhsay madad maangi. Main ne madad kar di.
300 log aaj tumhari waja se marnay walay hain.
Ruko zara. Humein baat karne ki zaroorat nahin ark se.
Humein bas unhein batana hoga ke hum
yahan hain, haina?
Haan, lekin radio ke baghair hum yeh kaisay karengay?
Tumnay aik namumkin soorat e haal ko
mazeed mushkil bana diya hai.
Issay fasaad phail jayega.
Acha hai. Shayad humein issi ki zaroorat hai.
Sipahiyon ki tadaad dugni kardi hai aur sab ko aagah kardia hai station mein.
Main ne fasaad roknay ki teams awaami markazon mein bhejdi hain.
Koi report hai dangay fasaad ki?
Abhi tak nahin, log jama ho rahay hain.
Bahir 400 taqatwar sipahiyon ka hajoom hai.
Yeh sab tumhari badolat hai.
Ab hum sab se behtareen tarqeeb ka intekhaab kar saktay hain.
Tarqeeb ka intekhab? Humare paas koi aur tareeqa nahin bacha.
Humain waqt chahiye,
warna iss station ke sab log mar jayengay.
Ya toh baghawat karke ya phir ghutan se.
Ab isski waja se yahi dou tareeqay reh gaye hain.
Sir. Unhon ne aik sifarti numainday ko bheja ahai Abby se baat karne ke liye.
Theek hai.
Baahir ke logon ne kisi ko andar bheja hai baat karne ke liye.
Tumsay.
Uski beti meri mareez hai.
Hello doctor. Main ne apki video dekhi.
Lagta hai bohat hi buri khabar hai.
Maaf karna aap ko iss tarha sunni pari.
Issay sunnay ka koi acha tareeqa ho nahin sakta na?
Beherhaal... main yahan khud hissa lene aya hun, aisa samajh lo.
Hissa? Kis cheez mein?
Section 17, sir.
Chahay kuch bhi hisaab karlo,
hum mein se kisi na kisi ko toh ship se jump karna parega na
takay kuch log bach jayen, isiliye...
Main koodunga.
Aap Reese ko baghair baap ke chor jayengay?
Aaj subah, aap ne kaha tha meri beti andhi honay wali hai
aur yeh ke main ussay bachanay ke liye kuch nahin kar sakta.
Lekin ab lagta hai ke main kar sakta hun.
Mujhay shaamil kar lena.
Chancellor, sir, mujhay bhi jaga chahiye 17 mein.
Bas meri biwi ko thori hawa mayasir kar dena.
Jake ne sahi kaha tha.
Issay humari achaayi ubhar ke ayegi.
Humein jald az jald unhein aag lagani hogi
agar unn logon ko bachanay ki koi umeed rakhni hai tou.
Finn, uss control panel ko camp tak le jao.
Tum, unn firing circuits ko aik saath
kheencho warna woh kaam nahin karengay.
Clarke, kiya meri madad karogi?
Araam se inn bolts par kaam karo.
Rocket fuel ko phatnay mein maza aata hai.
Humein aur taaqat ki zaroorat hai issay jalanay ke liye.
Woh batteries ko baandh rahay hain dropship mein.
Woh tayar hojayega jab tak hum wahan pohanchengay.
Behtareen. Toh, masla kiya hai?
Kuch nahin. Main bas...
Waisay, agar hum ne rockets ko khala mein bhej diya
toh kiya log unhein ark se dekh payengay?
Jaisay good books mein likha hai,
yeh sab unke jalnay ke waqt aur baadlon ke jhund par hi munhasir hai.
Lekin main jaanti hun tumhari maa dekh rahi hogi.
Main ne kabhi kisi ko itni shiddat se pyaar kartay huay nahin dekha.
Tum jaanti ho yeh, haina?
Main jaanti thi.
Yeh baat thori uljhi hui hai.
Yeh hai aakhri fehrist hissa lene waalon ki.
Woh B deck par report karengay taqreeban aik ghatay mein.
Yeh zaroorat se zyada hai.
Humnay taqreeban 100 logon ko mana kar diya.
Ehem log, personnel aur bachay.
Abby ka ailaan bohat hi
acha saabit hua.
Mujhay nahin lagta ke ussnay aur uske shohar ne
kisi ko bhi manaya.
Unhon ne bas uss baat ko chhera jo sabke dilon mein pehlay se thi.
Naye chancellor ko yeh baat yaad rakhni chahiye.
Mujhay 17 jana chahiye.
Mujhay apnay hi janazay ke liye dair nahin karni.
Sir.
Ab aap ko yeh karnay ki zaroorat nahin hai.
Main jaanta hun jo main kar raha hun woh mere logon ke liye zaroori hai.
Unhon ne mujhay mutasir kiya hai.
Nahin, unhon ne hissa liya kyun ke aap ne unhein mutasir kiya.
Jake Griffin ne unhein mutasir kiya
aur main ne usay maar diya.
Main ne apne dost ko maar diya.
Aik faislay se aap kisi ki shaksiyat ka andaaza nahin laga saktay.
Jake Griffin chala gaya. Aap yahan hain.
Humara zinda rehna aik aisay sarbarah ke saath hona behtar hai
jo logon ko apni qurbani dene ke liye mutasir karay.
Aur woh insan aap hain.
Main nahin.
Aap ko kyun karni hai dugni shift?
Yeh jayaz nahin hai.
Maaf karna. Kuch cheezain karna zaroori hoti hain.
Tum achay se rehna Miss Lucy ke saath.
Shukriya, kyunke main toh bohat buri ban kar rehnay wali thi unke sath
agar aap mujhay yaad nahin dilaatay toh.
-Idhar aao. -Mat karain.
Main toh tumhari shakal bhi nahin dekh sakta.
Sach mein.
Acha.
Mujhay thora pyaar kardo.
Aray.
Main tumsay pyaar karta hun.
Main bhi aap se pyaar karti hun.
Kiya humnay Raven se raabta kiya hai?
Chalo, chalo, chalo!
Usnay apna faisla kaisay badla?
Sach sun kar.
Main ne usay yaad dilaya ke
ke aik naye chancellor ki muntaqli mein
shayad... aur mushkilat paish ayengi.
Hum aur danga fasaad nahin sambhal saktay.
Sahi baat hai.
Main ne dou aadmiyon ko boldiya hai.
Radio ko sunnay ke liye.
Agar koi bhi jawab ayega Raven se,
toh woh foran humein ittila dengay.
Main ne saaf hukum dediya tha.
Shukriya.
Mr. Lemkin, main aap ka shukriya adaa
karna chahta hun iss qurbani ke liye.
Mat karo. Yeh main apni beti ke liye kar raha hun.
Aap bas unn logon ki hifazat ke baray mein
socho jinhein hum peechay chor kar ja rahay hain.
Yeh lo.
Sir, saaray rozan aur darwazay
section 17 ki janib band kar diye gaye hain.
Humein mazbooti se baandh diya gaya hai.
Sir?
Aap ka hukum?
Aur hum inn ki roohon ko uss gehraayi mein bhejtay hain...
jinhon ne aakhri dum tak iss duniya ko bachanay ke liye apni jaan dedi.
Unki yaad humesha humare dil mein rahay,
jab tak humein dard mehsoos na ho, aur na hi koi ranjish ho,
aur woh ghaar bhi unhein khud humaray logon ko azaad karke
humare paas wapas bhej de.
Tumhein lagta hai woh uppar se yeh dekh saktay hain?
Mujhay nahin pata. Lekin main umeed karti hun.
Kiya hum iss tarha ke toottay taray par kuch maang saktay hain?
Bhool jao.
Mujhay toh yeh bhi nahin pata ke main maangun kiya.
Tum apna batao?
Tumhein sona chahiye.
Kaisay?
Humein jo sab se behtar lagta hai hum woh faisla kar lete hain...
Aur phir hum apna bharosa uss maaf karnay walay khuda par chor dete hain.
Kiya tumhein lagta hai ke humein maafi milni chahiye?
Kiya tumnay woh dekha?